Neuvoston 26 päivänä helmikuuta 1996 vahvistama YHTEINEN KANTA (EY) N:o 14/96 neuvoston direktiivin 96/.../EY antamiseksi yhteisön ajokortista annettun direktiivin 91/439/ETY muuttamisesta



Virallinen lehti nro C 120 , 24/04/1996 s. 0001



Neuvoston 26 päivänä helmikuuta 1996 vahvistama YHTEINEN KANTA (EY) N:o 14/96 neuvoston direktiivin 96/. . ./EY antamiseksi yhteisön ajokortista annettun direktiivin 91/439/ETY muuttamisesta (96/C 120/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), noudattaa perustamissopimuksen 189 c artiklassa määrättyä menettelyä (3), sekä katsoo, että yhteisön ajokortista 29 päivänä heinäkuuta 1991 annetun neuvoston direktiivin 91/439/ETY (4) mukaisesti kansalliset ajokortit on laadittava kyseisen direktiivin liitteessä I esitetyn mallin mukaisesti, on syytä ottaa käyttöön vaihtoehtoinen ajokorttimalli olemassa olevien käytäntöjen ja tiettyjen jäsenvaltioiden toiveiden huomioon ottamiseksi, ajokorttien vastavuoroiseksi tunnustamiseksi on syytä taata ajokorttien yhteensopivuus ja yhteentoimivuus koko yhteisön alueella; tämän vuoksi on syytä välttää sitä, että jäsenvaltiot käyttäisivät toisistaan riippumatta tietotekniikkaa yhteisön ajokorttimallissa, vaan korttiin on varattava tila siihen mahdollisesti myöhemmin asennettavalle mikroprosessorille tai vastaavalle tietotekniselle laitteelle, jäsenvaltioille olisi suotava mahdollisuus antaa tätä tarkoitusta varten varatussa tilassa muita kuin hallintoon tai liikenneturvallisuuteen liittyviä tietoja, sillä edellytyksellä, että kortin haltija antaa kyseisille merkinnöille nimenomaisen kirjallisen suostumuksensa, ajokorttimallin teknisten eritelmien osalta tässä direktiivissä noudatetaan teknisen yhdenmukaistamisen uutta lähestymistapaa määrittelemällä yleiset eritelmät ja jättämällä yksityiskohdat teollisen standardoinnin tehtäväksi, ON ANTANUT TÄMÄN DIREKTIIVIN: 1 artikla Muutetaan direktiivi 91/439/ETY seuraavasti: 1) Lisätään 1 artiklan 1 kohtaan ja 2 artiklan 3 kohtaan tekstin "liitteessä I" jälkeen sanat "tai I a". 2) Lisätään 2 artiklaan seuraava kohta: "4. Liitteissä I ja I a määritellyissä ajokorttimalleissa ei saa olla elektronisia tietoteknisiä laitteita tämän kuitenkaan rajoittamatta neuvoston tästä asiasta antamia säännöksiä." 3) Lisätään tämän direktiivin liitteenä oleva liite I a. 2 artikla 1. Jäsenvaltioiden on komissiota kuultuaan saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää heinäkuuta 1996. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty . . . Neuvoston puolesta Puheenjohtaja (1) EYVL N:o C 21, 25.1.1996, s. 4 ja EYVL N:o C 54, 23.2.1996, s. 5 (2) EYVL N:o C 301, 13.11.1995, s. 22 (3) 16 päivänä marraskuuta 1995 annettu Euroopan parlamentin lausunto (EYVL N:o C 323, 4.12.1995, s. 107), neuvoston yhteinen kanta vahvistettu 26 päivänä helmikuuta 1996 (sitä ei ole vielä julkaistu virallisessa lehdessä) ja Euroopan parlamentin päätös . . . (sitä ei ole vielä julkaistu virallisessa lehdessä) (4) EYVL N:o L 237, 24.8.1991, s. 1, direktiivi sellaisena kuin se on viimeksi muutettuna direktiivillä 94/72/EY (EYVL N:o L 337, 24.12.1994, s. 86) LIITE "LIITE I a YHTEISÖN AJOKORTTIMALLIA KOSKEVAT MÄÄRÄYKSET (liitteessä I esitetyn mallin vaihtoehto) 1. Yhteisön ajokorttimallin fyysiset ominaisuudet ovat yhdenmukaisesti standardien ISO 7810 ja ISO 7816-1 kanssa. Tarkistamismenetelmät, joilla varmistetaan ajokortin ominaisuuksien yhdenmukaisuus kansainvälisten standardien kanssa, ovat standardin ISO 10373 mukaiset. 2. Kortti on kaksipuolinen. Etupuolella on a) merkintä "ajokortti" painettuna suurikokoisilla kirjaimilla ajokortin myöntävän jäsenvaltion kielellä tai kielillä; b) ajokortin myöntävän jäsenvaltion nimi (vapaaehtoinen merkintä); c) ajokortin myöntävän jäsenvaltion kansainvälinen tunnus negatiivina sinisessä ja kahdentoista tähden ympäröimässä suorakulmiossa; jäsenvaltioiden kansainväliset tunnukset ovat seuraavat: B: Belgia DK: Tanska D: Saksa GR: Kreikka E: Espanja F: Ranska IRL: Irlanti I: Italia L: Luxemburg NL: Alankomaat A: Itävalta P: Portugali FIN: Suomi S: Ruotsi UK: Yhdistynyt kuningaskunta; d) myönnettyä ajokorttia koskevat, seuraavasti numeroidut tiedot: 1. Haltijan sukunimi 2. Haltijan etunimi (etunimet) 3. Haltijan syntymäaika ja -paikka 4a. Ajokortin myöntämispäivä 4b. Ajokortin viimeinen voimassaolopäivä tai viiva, kun ajokortin voimassaoloa ei ole rajoitettu 4c. Kortin myöntänyt viranomainen (voidaan painaa kortin kääntöpuolelle) 4d. Hallinnollinen numero, joka on muu kuin 5 kohdassa ilmoitettu numero (vapaaehtoinen) 5. Ajokortin numero 6. Haltijan valokuva 7. Haltijan allekirjoitus 8. Vakinainen asuinpaikka, kotipaikka tai postiosoite (vapaaehtoinen merkintä) 9. Ajoneuvoluokat tai alaluokat, joita haltijalla on oikeus kuljettaa (kansalliset luokat painetaan toisenlaisella kirjasintyypillä kuin yhdenmukaistetut luokat); e) merkintä "Euroopan yhteisöjen malli" painettuna ajokortin myöntävän jäsenvaltion kielellä tai kielillä ja merkintä "ajokortti" kaikilla muilla Euroopan yhteisöjen kielillä vaaleanpunaisella painettuna muodostavat ajokortin taustan: Permisso de Conducción Kørekort Führerschein ¶äåéá ÏäÞãçóçò Driving Licence Ajokortti Permis de Conduire Ceadúnas Tiomána Patente di guida Rijbewijs Carta de Condução Körkort f) viitevärit: - sininen: Reflex Blue Pantone - keltainen: Pantone Yellow. Kääntöpuolella on: a) 9. Ajoneuvoluokat tai alaluokat, joita haltijalla on oikeus kuljettaa (kansalliset luokat painetaan toisenlaisella kirjasintyypillä kuin yhdenmukaistetut luokat). 10. Päivämäärä, jolloin ajokortti on annettu kutakin (ala)luokkaa varten (tämä päivämäärä on siirrettävä uuteen ajokorttiin ajokorttia korvattaessa tai vaihdettaessa). 11. Voimassaolon päättymispäivä kunkin (ala)luokan osalta. 12. Kutakin (ala)luokkaa koskevat lisätiedot tai rajoitukset koodin muodossa. Koodit ovat seuraavat: - koodit 1-99: yhdenmukaistetut yhteisön koodit, - koodit 100 ja yli 100: kansalliset koodit, jotka ovat voimassa ainoastaan ajokortin myöntäneen jäsenvaltion alueella. Jos koodi pätee kaikkiin (ala)luokkiin, joita varten kortti on myönnetty, se voidaan painaa sarakkeisiin 9, 10 ja 11. 13. Tila hallintoa varten tarvittaville tiedoille, jotka vastaanottava jäsenvaltio mahdollisesti lisää tämän liitteen 3 kohdan a alakohdan mukaisesti. 14. Tila hallintoa varten tarvittaville tai liikenneturvallisuuteen liittyville tiedoille, jotka jäsenvaltio mahdollisesti lisää (vapaaehtoinen merkintä). Jos merkintä liittyy tässä liitteessä määriteltyihin ajokorttia koskeviin tietoihin, merkinnän eteen lisätään vastaavan kohdan numero. Tässä tilassa voidaan haltijan nimenomaisella kirjallisella suostumuksella antaa muita kuin hallintoon tai liikenneturvallisuuteen liittyviä tietoja; tämän kaltaisten tietojen lisääminen ei millään tavoin vaikuta mallin käyttämiseen ajokorttina. b) Ajokortin sivuilla 1 ja 2 olevien numerokohtien (ainakin kohtien 1, 2, 3, 4a, 4b, 4c, 5, 10, 11 ja 12) selitykset. Jos jäsenvaltio haluaa tehdä tällaiset merkinnät kansallisella kielellä, joka on muu kuin englanti, espanja, hollanti, italia, kreikka, portugali, ranska, ruotsi, saksa, suomi tai tanska, sen on laadittava ajokortti kahdella kielellä käyttäen jotakin edellä mainituista kielistä, edellä sanotun kuitenkaan rajoittamatta muiden tämän liitteen määräysten soveltamista. c) Yhteisön korttimalliin on varattava tila sitä varten, että korttiin mahdollisesti myöhemmin lisätään mikroprosessori tai muu vastaava tietotekninen väline. 3. Erityismääräykset a) Kun jäsenvaltion tämän liitteen mukaisesti myöntämän ajokortin haltija on asettunut vakinaisesti asumaan toiseen jäsenvaltioon, tämä jäsenvaltio voi merkitä ajokorttiin maassa vaadittavat merkinnät sillä ehdolla, että nämä merkinnät tehdään myös tässä jäsenvaltiossa myönnettäviin ajokortteihin ja että kortissa on näihin merkintöihin tarvittava tila. b) Jäsenvaltiot voivat komissiota kuultuaan lisätä korttiin värejä tai merkintöjä, kuten viivakoodin, kansallisia tunnuksia ja turvallisuutta lisääviä ominaisuuksia, tämän kuitenkaan rajoittamatta tämän liitteen muita määräyksiä. Ajokorttien vastavuoroisen tunnustamisen vuoksi viivakoodi saa sisältää ainoastaan ne tiedot, jotka jo ovat näkyvissä ajokortissa tai jotka ovat tarpeellisia ajokortin myöntämismenettelyssä. YHTEISÖN AJOKORTTIMALLI >VIITTAUS KAAVIOON> YHTEISÖN MALLIN MUKAISEN AJOKORTIN NÄYTEKAPPALE Belgian ajokortti (tiedoksi) >VIITTAUS KAAVIOON> '